ปัญหากองขยะใหญ่โตในกรุงไคโร เนื่องจากรัฐบาลอียิปต์ฆ่าสุกรในประเทศ
ถนนหนทางในกรุงไคโรสกปรกเสมอ แต่ในช่วงไม่กี่เดือนมานี้ กองขยะซึ่งมีอยู่แล้วตามปกติกลับกองใหญ่โตมากกว่าเก่า การที่รัฐบาลอียิปต์ฆ่าสุกรในป
ปัญหาต่อมาก็คือการที่รัฐบาลอียิปต์ ทำความตกลงกับบริษัทต่างชาติที่รับเหมาด้านการเก็บขยะนั้นยังไม่ได้ชาวกรุงไคโรอันเป็นนครที่มีประชากรหนาแน่นจำนวนราว 20 ล้านคนนั้นส่วนหนึ่งที่เกิดความเอือมระอาปัญหาเหล่านั้นแบบสุดๆก็เลยช่วยกันเก็บขยะเอง ขณะนี้กรุงไคโร เป็นเมืองที่มีคนอยู่อาศัยหนาแน่นมีเสียงอึกทึกครึกโครมแถมยังมีกลี่นเหม็นโชยมามากขึ้น ในระยะไม่กี่เดือนมานี้ขยะในเขตที่อยู่อาศัยของคนยากจน และคนชั้นกลางมีปริมาณมากขึ้น เหตุผลประการหนึ่งที่ทำให้มีขยะทับถมกันเป็นปริมาณมากเกี่ยวโยงกับเรื่องไข้หวัดใหญ่ เอ เอช1เอ็น1รัฐบาลอียิปต์ใช้วิธีฆ่าสุกรทุกตัวในประเทศ เพื่อต่อต้านไข้หวัดใหญ่ เอ เอช1เอ็น1ซึ่งเป็นวิธีการที่องค์การอนามัยโลกบอกว่า รัฐบาลอียิปต์ใช้เนื่องจากเข้าใจผิด ขยะอินทรีย์ที่เคยมีผู้มาเก็บเอาไปเลี้ยงฝูงสุกรขณะนี้มากองทับถมกันอยู่ตามถนน ชาวกรุงไคโรบางส่วนกำจัดขยะโดยการนำไปเผาทิ้ง ชาวกรุงไคโรบางส่วนอย่างเช่นคุณดานามูสซาบอกว่าถนนหนทางสายต่างๆ นั้นสุดแสนที่จะทนได้อีกต่อไปแล้ว ดังนั้นเธอจึงลงมือแก้ไข โดยการทำเวบไซต์ที่มีชื่อว่า"มาช่วยกันทำความสะอาดกีซ่า" ออกเผยแพร่ทางเครือข่ายอินเตอร์เน็ท "Facebook" กีซ่าเป็นเขตที่กว้างขวางมากของย่านมหานครไคโรซึ่งขยายออกไปถึงย่านที่บรรดาพีระมิดตั้งอยู่ คุณ ดานา มูสซา เริ่มงานโดยมีเพื่อนๆ ไม่กี่คนมาร่วมกลุ่มแต่ตอนนี้กลุ่มของเธอมีสมาชิก 350 กว่าคนแล้ว สมาชิกของกลุ่ม "มาช่วยกันทำความสะอาดกีซ่า" ออกไปเก็บขยะตามท้องถนนในย่านโมฮานดีซีนอันเป็นย่านที่อยู่ของชนชั้นกลาง คุณดานา มูสซา กล่าวไว้ตอนนี้ว่า"เราออกไปเก็บขยะกันราวสี่ถึงห้าชั่วโมง ช่วงนั้นเป็นช่วงถือบวชเด็กในย่านนั้นถือศีลอดกันเป็นจำนวนมาก ตอนนั้นเป็นช่วงฤดูร้อนดังนั้นอากาศจึงร้อนแทบดับจิต แต่คนก็ตั้งใจเก็บขยะกันอย่างเอาเป็นเอาตาย" คุณโอมาร์ โกเนียม ตัดสินใจเข้าร่วมงานด้วย ก็เพราะขยะในย่านที่เขาอยู่นั้นกองอยู่พะเนินเทินทึกเลยทีเดียว คุณโอมาร์ โกเนียม กล่าวไว้ตอนนี้ว่า "ย่านที่ผมอยู่สกปรกจริงๆดังนั้น ผมเคยบอกกับตัวเองอยู่เสมอว่าผมทนไม่ไหวแล้ว ผมต้องทำความสะอาด แต่ถ้าจะทำคนเดียวก็ไม่ไหวคุณดานาเพื่อนผมเขาเริ่มทำเรื่องนี้ ผมก็เลยมาช่วยเธออย่างเต็มที่" หลังจากการเก็บขยะครั้งแรกผ่านพ้นไปผู้ว่าการของเขตกีซ่า ประกาศให้ทราบว่าการขัดแย้งระหว่างทางการกับบริษัทผู้รับเหมาเก็บขยะของอิตาลีกำลังจะหมดไปและจะมีการเริ่มเก็บขยะกันใหม่ในอีกไม่ช้านี้ แต่สำหรับชาวกรุงไคโรอย่างเช่นคุณไลลาเฮลลี่ย์ นั้นปัญหาใหญ่ที่สุดของกรุงไคโรก็คือ การที่คนทิ้งขยะตามท้องถนน เพราะไม่มีที่ทิ้งขยะให้และไม่มีการบอกให้พวกเขารู้ว่าควรเอาไปทิ้งที่อื่นแทน กลุ่ม "มาช่วยกันทำความสะอาดกีซ่า" ของคุณดานามูสซาจึงหาทางแก้ไขปัญหานั้นโดยการแจกถังขยะ 25,000 ใบในบริเวณแห่งหนึ่งอีกทั้งกลุ่มดังกล่าว จะออกเก็บขยะทุกสองเดือนเพื่อกระตุ้นให้ผู้คนตระหนักเกี่ยวกับเรื่องนั้นมากขึ้น